section_heading: Radnja
paragraph_text: Red Pollard (Tobey Maguire) je dijete iz kanadske obitelji koju je Velika kriza financijski uništila. U očajničkoj potrebi za novcem, obitelj ostavlja Reda kod trenera konja. Red kasnije postaje jockey, ali dodatno zarađuje sudjelujući u ilegalnim boksačkim mečevima zbog kojih ostaje slijep na jedno oko. Charles S. Howard (Jeff Bridges) je zaposlenik u dućanu koji prodaje bicikle kojeg slučajni prolaznik zamoli da mu popravi njegov pokvareni automobil. Kroz popravljanje automobila, Howard se upoznaje s tom novom tehnologijom i shvati kako je može dodatno poboljšati pa ih započne i prodavati te postaje veliki trgovac automobilima u Kaliforniji i jedan od najbogatijih ljudi okolice. Međutim, njegov sin uskoro pogiba u tragičnoj prometnoj nesreći što Howarda baca u depresiju zbog čega ga u konačnici njegova supruga (Valerie Mahaffey) ostavlja.